भबानिपुर बिधान सभा बियाबनि बिजेपि दोलोनि बिजाथि फनिधर तालुकदारा आयेन बेरेखायै भत होगिरि रायजो-राजाफोरनो रां राननायनि अजद सिखांदों। आसाम प्रदेश कंग्रेश आफादा फनिधर तालुकदारा आयेन बेरेखायै भतार्सफोरनो रां राननायनि अजद होनानै बिजाथिनिफ्राय बोख्लायनांगौनि दाबि दैखांदों। आसाम प्रदेश कंग्रेश आफादा शुक्रबाराव आसामनि बिसायख’थि आयगनि गाहाइनिसिम गंसे आरज लाइ दैथाय हरदों।  जेराव आसाम बिधान सभा उफ्रा बिसायख’थिनि बिजेपिनि बिजाथिया गावनि बियाबनि भत होगिरि रायजो-राजाफोरनो 200/- रां होनानै भत मोननो हास्थायदों। रायजो-राजाफोरनो रां राननाय भिडिअ बो फोरमान महरै होनाय जादों। बे जाथाय नि उनाव भबानिपुर बियाबनि बिजेपि दोलोनि बिजाथि फनिधर तालुकदारनि हेंथायै बिसायख'थि आयगा गसन थिसनदों। आसाम प्रदेश कंग्रेश आफादा भनिधर तालुकदारा आयेन बेरेखायै भत होगिरि रायजो-राजाफोरनो रां राननायनि अजद होदोंमोन।